Tana (elv)

For elva i Kenya med samme navn, se Tana (elv i Kenya).

Tana (også kalt Tanaelva; nordsamisk: Deatnu («Storelva»);https://stadnamn.kartverket.no/fakta/868218/ kvensk: Teno(joki) eller Taana(njoki); finsk: Teno eller Tenojoki;https://kaino.kotus.fi/eksonyymit/?a=listaus&hakunimi=Tenojoki svensk: Tana älv)https://kaino.kotus.fi/svenskaortnamn/?a=find&qfind=Tana+älv er ei elv i Karasjok og Tana kommune i Finnmark og Utsjok kommune i Finland. Elva er  lang, regnet fra fjerneste kilde, og den har et nedbørfelt på . Middelvannføringen ved munningen er . Over 256 kilometer av elva utgjør grensa til Finland. Den eksakte grensen følger djupålen i elva, og blir kontrollert hvert 25. år.

Tana dannes ved sammenløpet av elvene Karasjohka og Anarjohka, ca. 14 km øst for tettstedet Karasjok og rundt 3 km nord for den finske bygda Karigasniemi. Fjerneste kilde er et lite tjern på østsiden av fjellet Lulit Bissovárri, rundt åtte kilometer vest-sørvest for Gavdnjajávri på Finnmarksvidda, og rundt en kilometer nord for grensa til Finland.

Elva er kjent for laksefisket og er den største lakseelva i Norge. Tana har verdensrekorden for den største atlantiske laksen tatt på stang. Den veide 36 kilo og ble tatt i 1928. Denne rekorden er imidlertid omdiskutert, da historien ikke er bekreftet. Den offisielle norgesrekorden lyder på 32,5 kilo, og den laksen ble tatt av Nils Walle den 7. juli 1951.

Den gamle Tana bru ble bygd i 1948 og hadde et hovedspenn på 195 meter. Den var den lengste myke hengebrua i Norge. Den nye Tana bru ble bygd i 2020 og har et hovedspenn på 234 meter. Grensepassering til og fra Finland skjer ved Polmak og over Samelandsbrua ved Utsjok.

Elva har mange sideelver, blant annet Váljohka i Karasjok og Lákšjohka i Tana.

Elva munner ut i Tanafjorden. Tanamunningen er et av de største urørte deltaområdene i Europa.

Tana ble i 1980 vernet mot kraftutbygging i Verneplan II for vassdrag.

 Se også 
 Liste over elver i Norge

 Litteratur 
 Tufte, Thorbjørn og Hauge, Ivar (1994): Tana. Den største elva. Oslo. ISBN 82-504-2148-5

 Referanser 
Tanas kildeområde, på Norgeskart.no fra Statens kartverk

Kategori:Elver i Karasjok
Kategori:Elver i Tana
Kategori:Elver i Utsjok kommune
Kategori:Elver i Enare kommune
Kategori:Tanavassdraget
Kategori:Den norske riksgrensen